Chrysophyllum imperiale

Ti Chrysophyllum imperiale ket ti tropikal a kayo iti pamilia ti Sapotaceae a patneng iti akindaya nga Abagatan nga Amerika. Daytoy ket agdama a naidasig a kas maysa a naisagmak a sebbangan.

Pannakaiwarwaras 
Daytoy ket endemiko iti ekorehion ti Bakir ti Atlantiko iti akindaya a Brasil, patneng iti kaarrubayan ti Rio de Janeiro. Kaaduan a napukawen ti habitatna gapu ti urbanisasion ken ti panagdakkel iti siudad. Daytoy ket maysa a komponente iti tanap a katuduan a bakir aginggana iti  iti kangato, nga agtubo a kas parte ti langit-langit.

Deskripsion 
Ti Chrysophyllum imperiale  ket addaan iti dakkel nga agtimbukel umatiddog a bulbulong, nga agrukod iti  iti kaatiddog ken  iti kaakaba. Nalamuyot iti ngatona ken nalamuyot dutdot iti babana, ken addaan iti maysa a prominente paragpag iti tengnga. Dagiti paraigid ti bulong ket rimmagadi, ken manmano daytoy a pannakailasin para iti subpamilia a mangitagikua iti daytoy.

Taksonomia 
Immuna a nipalawag daytpoy a sebbangan idi 1859 a kas Theophrasta imperialis, sakbay a naikkan iti agdama a naganna babaen da Joseph Dalton Hooker ken George Bentham. Naidasig pay daytoy a kas Martusiella imperialis babaen ni J.B. Louis Pierre ti maysa a Pranses a botaniko idi 1891. Daytoy ket lokal nga ammo iti Brasil a kas Marmelleiro do matto. Naikabil daytoy idi 1991 iti seksion ti Aneuchrysophyllum iti henero ti Chrysophyllum, a kakuyogna ti C. bangweolense ken C. venezuelanense. Nupay kasta, ti naitipon a panagadal iti DNA ken morpolohiko iti subpamilia iti Chrysophylloideae ket nakabiruk a nakaro a polipiletioko kadagiti dua a henero, ti Chrysophyllum ken Pouteria, ken ti C. imperiale ket saan nga asideg a kabagian dagiti sabali a kameng iti henero ngem imbes ket a henero ti Elaeoluma. Isingasing dagiti mannurat iti panagadal iti panangiyungar manen iti binomial a nagan iti Martusiella imperialis kalpasan ti ad-adu a resolusion iti pannakaikabagian iti kaunegan ti subpamilia.

Pannakaimuyong 
Naimulaidi ti dakkel a kayo iti Royal Botanic Gardens, Sydney babaen ni Prinsipe Alfred, Duke ti Edinburgh idi 1868. Dagiti bukel manipud iti daytoy a mula ket naipatuloden idiay Rio de Janeiro tapno mapalaka ti pannakapaadu idiay daytoy a sebbangan. Adda dagiti tallo nga espesimen ti agtubtubo iti Royal Botanic Gardens iti Melbourne.

Daytoy ket mabalin a maimula a kas maysa a masetas.

Dagiti nagibasaran

Dagiti akinruar a silpo 

imperiale
Endemiko a flora ti Brasil